pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรีลงพื้นที่ตรวจเยี่ยมการจัดสร้างพระเมรุมาศฯ
วันพฤหัสบดีที่ 6 กรกฎาคม 2560
พลเอก ธนะศักดิ์ ปฏิมาประกร รองนายกรัฐมนตรีลงพื้นที่ตรวจเยี่ยมการจัดสร้างพระเมรุมาศฯ
พลเอก ธนะศักดิ์ ปฏิมาประกร รองนายกรัฐมนตรีลงพื้นที่ตรวจเยี่ยมการจัดสร้างพระเมรุมาศฯ
วันพฤหัสบดีที่ ๖ กรกฎาคม ๒๕๖๐ เวลา ๑๑.๐๐ น.
รองนายกรัฐมนตรี (พลเอก ธนะศักดิ์ ปฏิมาประกร) ในฐานะประธานกรรมการฝ่ายจัดสร้างพระเมรุมาศสิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เดินทางไปตรวจเยี่ยมและติดตามการดําเนินงานด้านศิลปกรรม
และงานประณีตศิลป์ ณ สํานักช่างสิบหมู่ กรมศิลปากร ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช โดยมีอธิบดีกรมศิลปากร รายงานความคืบหน้าการดําเนินงาน
​จากนั้น รองนายกรัฐมนตรีได้เดินทางไปเป็นประธานการประชุมกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ณ โรงละครแห่งชาติ และติดตามความคืบหน้าการดําเนินงานจัดสร้างพระเมรุมาศ สิ่งปลูกสร้างประกอบพระเมรุมาศฯ บริเวณท้องสนามหลวง
รัฐบาลไทย-ข่าวทำเนียบรัฐบาล-รมว.สธ. เปิดอาคาร 76 ปีศรีธัญญา และศูนย์จิตธรรม รองรับผู้ป่วยด้านอารมณ์และจิตใจ
วันจันทร์ที่ 24 กรกฎาคม 2560
รมว.สธ. เปิดอาคาร 76 ปีศรีธัญญา และศูนย์จิตธรรม รองรับผู้ป่วยด้านอารมณ์และจิตใจ
รัฐมนตรีว่าการกระทรวงสาธารณสุข เปิดอาคาร 76 ปีศรีธัญญา และศูนย์จิตธรรม โรงพยาบาลศรีธัญญา เพื่อฟื้นฟูสมรรถภาพผู้ป่วยทางจิตเวช ที่เจ็บป่วยทางด้านอารมณ์และจิตใจ
ให้สามารถกลับไปดํารงชีวิตในสังคมได้อย่างปกติสุข โดยในแต่ละปีมีผู้เข้ารับบริการ 115,567ราย ส่วนใหญ่เป็นผู้ป่วยโรคจิตเภท
วันนี้ (24 กรกฎาคม 2560) ที่ โรงพยาบาลศรีธัญญา จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นาวาอากาศตรี นพ.บุญเรือง ไตรเรืองวรวัฒน์ อธิบดีกรมสุขภาพจิต เปิดอาคาร 76 ปีศรีธัญญา และศูนย์จิตธรรม โรงพยาบาลศรีธัญญา และให้สัมภาษณ์ว่า ยุทธศาสตร์งานส่งเสริมสุขภาพจิตของประเทศไทย มุ่งเน้นให้เกิดการรับรู้และการร่วมสร้างสุขภาวะที่ดีของประชาชน นําไปสู่เป้าหมายหลักคือ “ประชาชนมีสุขภาพจิตดี มีความสุข” ไม่มุ่งเน้นเฉพาะการบริการ แต่เป็นการสร้างแนวทางการเสริมสร้างและพัฒนาศักยภาพทุนมนุษย์ ให้มีความสมบูรณ์ทั้งกายและใจ ด้วยการทํางานร่วมกันของเครือข่ายทุกภาคส่วน ที่ร่วมกันพัฒนาทุนมนุษย์ให้มีคุณภาพ เพื่อเป็นทุนทางสังคมในการขับเคลื่อนการพัฒนาประเทศให้สอดคล้องกับยุทธศาสตร์ชาติ 20 ปี
สําหรับ โรงพยาบาลศรีธัญญา เปิดให้บริการด้านสุขภาพจิตและจิตเวช เพื่อฟื้นฟูสมรรถภาพผู้ป่วยทางจิตเวช ที่เจ็บป่วยทางด้านอารมณ์และจิตใจ ให้สามารถกลับไปดํารงชีวิตในสังคมได้อย่างปกติสุข โดยมีความมุ่งมั่น สร้างสรรค์ และพัฒนาระบบการบริการผู้ป่วยจิตเวชมาอย่างต่อเนื่อง ทั้งในส่วนของการบริหารจัดการองค์กร การพัฒนาระบบบริการ และการส่งเสริมสนับสนุนวิชาการ ในแต่ละปีมีผู้เข้ารับบริการ 115,567ราย ส่วนใหญ่เป็นผู้ป่วยโรคจิตเภท
ทั้งนี้ โรงพยาบาลฯ ได้รับการจัดสรรงบประมาณ เพื่อก่อสร้างอาคารผู้ป่วยในจิตเวชและยาเสพติด5ชั้น เริ่มก่อสร้างในปี 2558 และแล้วเสร็จเมื่อวันที่ 10 กุมภาพันธ์ 2560 ใช้งบประมาณทั้งหมดจํานวน 58,700,000บาทให้ชื่อว่า“อาคาร 76 ปี ศรีธัญญา” เพื่อให้สอดคล้องกับวาระครบรอบการก่อตั้งโรงพยาบาลศรีธัญญา ปีที่ 76 โดยการจัดพื้นที่ในการให้บริการของอาคารผู้ป่วยในจิตเวชและยาเสพติด มีรายละเอียดดังนี้ ชั้นที่ 1 จัดตั้งศูนย์บําบัดรักษาด้วยไฟฟ้า(ECTCenter)และศูนย์ช่วยฟื้นคืนชีพ (CPR Center)ชั้นที่ 2, 3 และ 4 เป็น หอผู้ป่วยสามัญชายชั้นที่ 5 เป็นห้องพักผู้ป่วยในพิเศษ (VIP) จํานวน 12 ห้อง
นอกจากนี้ โรงพยาบาลศรีธัญญา ได้จัดตั้ง “ศูนย์จิตธรรม” เพื่อเป็นสถานที่ปฏิบัติธรรม ใช้หลักการเจริญสติ สติบําบัด ธรรมะบําบัดในการฟื้นฟูสมรรถภาพทางจิตเวชสําหรับผู้ป่วยจิตเวช เชิญชวนประชาชนร่วมบริจาค เพื่อสนับสนุนการดําเนินงาน ได้ที่ มูลนิธิโรงพยาบาลศรีธัญญา หมายเลขโทรศัพท์ 02-528-7800ต่อ 57136 หรือดูรายละเอียดเพิ่มเติมwww.Srithanya.go.th/srifound
******************************* 24 กรกฎาคม 2560
รัฐบาลไทย-ข่าวทำเนียบรัฐบาล-สธ. ปฏิรูประบบบริการพยาบาล ในยุค DIGITAL HEALTH
วันพุธที่ 14 พฤศจิกายน 2561
สธ. ปฏิรูประบบบริการพยาบาล ในยุค DIGITAL HEALTH
กระทรวงสาธารณสุข ปฏิรูปกําลังคนด้านสุขภาพในยุค DIGITAL HEALTH ประชาชนสุขภาพดี เจ้าหน้าที่มีความสุข ปลอดภัยทั้งผู้ให้บริการและผู้รับบริการ จัดทําโครงการ “Happy Working Hour for Patient Safety”
กระทรวงสาธารณสุข ปฏิรูปกําลังคนด้านสุขภาพในยุค DIGITAL HEALTH ประชาชนสุขภาพดี เจ้าหน้าที่มีความสุข ปลอดภัยทั้งผู้ให้บริการและผู้รับบริการ จัดทําโครงการ “Happy Working Hour for Patient Safety” กําหนดเวลาการทํางานของพยาบาลที่เหมาะสม มีความสมดุลในชีวิตการทํางาน ประชาชนได้รับบริการที่ปลอดภัย และมีคุณภาพ
วันนี้ (14 พฤศจิกายน 2561) ที่โรงแรมริชมอนด์ จังหวัดนนทบุรี นายแพทย์สุขุม กาญจนพิมาย ปลัดกระทรวงสาธารณสุข เปิดการประชุมเชิงปฏิบัติการเรื่อง “ปฏิรูประบบบริการพยาบาล ในยุค DIGITAL HEALTH” พร้อมลงนามความร่วมมือการบริหารจัดการอัตรากําลังให้พยาบาลมีเวลาการปฏิบัติงานที่เหมาะสม กับผู้อํานวยการกองการพยาบาล และผู้บริหารการพยาบาลเขตบริการสุขภาพทั้ง 13 เขตสุขภาพ และมอบนโยบายการทํางานเรื่อง “2 P Safety” โดยมีผู้บริหารการพยาบาล คณะกรรมการพัฒนาบริการพยาบาลเขตบริการสุขภาพ 12 เขต และกรุงเทพมหานครและปริมณฑล พยาบาลวิชาชีพ ผู้รับผิดชอบงานพัฒนาคุณภาพการพยาบาล เข้าร่วมประชุม 750 คน
นายแพทย์สุขุมกล่าวว่า กระทรวงสาธารณสุข มีนโยบายในการปฏิรูปกําลังคนด้านสุขภาพ มีการบริหารจัดการกําลังคนที่มีประสิทธิภาพ เพื่อให้ประชาชนสุขภาพดี เจ้าหน้าที่มีความสุข มีความปลอดภัยทั้งผู้ให้บริการและผู้รับบริการ รวมทั้งดูแลสวัสดิการเจ้าหน้าที่ ค่าตอบแทน บ้านพัก พัฒนาองค์กรสร้างสุข และให้โรงพยาบาลทุกแห่งจัดระบบบริการที่คํานึงถึงความปลอดภัยของผู้ป่วยและบุคลากรสาธารณสุข (Patient and Personnel Safety : 2P Safety) มีการกําหนดชั่วโมงการทํางานที่เหมาะสม และการเยียวยาผู้ได้รับผลกระทบการให้บริการ สําหรับพยาบาล ซึ่งหมุนเวียนกันปฏิบัติงานตลอด 24 ชั่วโมง ทั้งในโรงพยาบาล ในชุมชน และการส่งต่อผู้ป่วย จะต้องปรับระบบการทํางาน มีชั่วโมงการปฏิบัติงานที่เหมาะสม มีความสมดุลในชีวิตการทํางาน โดยลดภาระงานที่ไม่จําเป็น หรือให้ผู้อื่นทําแทน ลดชั่วโมงการทํางานที่มากกว่าที่ควรจะเป็น ไม่ให้เกิดความเหนื่อยล้าซึ่งส่งผลกระทบต่อผู้ใช้บริการ โดยกระทรวงสาธารณสุข ได้สนับสนุนความก้าวหน้าพยาบาลวิชาชีพ เพื่อเป็นขวัญและกําลังใจในการปฏิบัติงาน
ด้าน ดร.ธีรพร สถิรอังกูร ผู้อํานวยการกองการพยาบาล กล่าวว่า กองการพยาบาลได้จัดทําโครงการ “Happy Working Hour for Patient Safety” เพื่อกําหนดเวลามาตรฐานการทํางานที่เหมาะสม และมีคุณภาพในการให้บริการพยาบาลไม่เหนื่อยล้าจากการทํางาน ป้องกันความเสี่ยงที่จะเกิดขึ้นกับผู้ใช้บริการจากการปฏิบัติงานของพยาบาล รวมทั้งกําหนดมาตรการเพื่อลดระยะเวลาการทํางานของพยาบาล โดยเฉพาะอย่างยิ่งพยาบาลวิชาชีพที่มีอายุน้อยกว่า 40 ปี ที่ต้องรับภาระในการทํางานวันละ 16 ชั่วโมง คือ ควบเวร 2 ผลัดใน 1 วัน ซึ่งบางครั้งขึ้นเวรติดต่อกันเกิน 3 วัน ส่งผลให้ขาดความสมดุลระหว่างชีวิตและการทํางาน พร้อมนี้ จะได้กําหนดแนวทางการลดขั้นตอนและระยะเวลาการทํางานของพยาบาล นําเสนอผู้บริหารของกระทรวงสาธารณสุข เพื่อประกาศเป็นนโยบายสู่การปฏิบัติต่อไป
*********************** 14 พฤศจิกายน 2561
รัฐบาลไทย-ข่าวทำเนียบรัฐบาล-"ปลัดยุติธรรม" ลงพื้นที่ จ.นครศรีธรรมราช ตรวจเยี่ยมการดำเนินงานของหน่วยงานในสังกัดกระทรวงยุติธรรม
วันอังคารที่ 21 สิงหาคม 2561
"ปลัดยุติธรรม" ลงพื้นที่ จ.นครศรีธรรมราช ตรวจเยี่ยมการดําเนินงานของหน่วยงานในสังกัดกระทรวงยุติธรรม
"ปลัดยุติธรรม" ลงพื้นที่ จ.นครศรีธรรมราช ตรวจเยี่ยมการดําเนินงานของหน่วยงานในสังกัดกระทรวงยุติธรรม
ในวันจันทร์ที่ ๒๐ สิงหาคม ๒๕๖๑ เวลา ๐๘.๔๐ น.
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมหน่วยงานสังกัดกระทรวงยุติธรรม ในจังหวัดนครศรีธรรมราช ได้แก่ สํานักงานยุติธรรมจังหวัดนครศรีธรรมราช สํานักงานคุมประพฤติจังหวัดนครศรีธรรมราช สํานักงานบังคับคดีจังหวัดนครศรีธรรมราช เรือนจํากลางนครศรีธรรมราช ทัณฑสถานวัยหนุ่มนครศรีธรรมราช และสถานพินิจและคุ้มครองเด็กและเยาวชนจังหวัดนครศรีธรรมราช
ในการนี้ ปลัดกระทรวงยุติธรรม ได้ติดตามความก้าวหน้าการนําระบบนําร่องศูนย์แลกเปลี่ยนข้อมูลกระบวนการยุติธรรมต้นแบบ (Data Exchange Center : DXC) ซึ่งเป็นการบูรณาการข้อมูลจากหลายหน่วยงานในกระบวนการยุติธรรม มาใช้ในหน่วยงาน โดย DXC จะช่วยประหยัดค่าใช้จ่าย และเวลาในการติดตาม และค้นหาข้อมูล รวมทั้งเพิ่มความสะดวกให้กับประชาชน ผู้ปฏิบัติงานและผู้บริหารในกระบวนการยุติธรรม นอกจากนี้ได้เน้นย้ําให้เจ้าหน้าที่ผู้ปฏิบัติงาน มีแนวทางการดําเนินงานเป็นอันหนึ่งอันเดียวกัน มีขั้นตอนและกระบวนการให้บริการประชาชนที่ชัดเจน และมีประสิทธิภาพ เพื่อตอบสนองความต้องการของประชาชนด้วยความสะดวกและรวดเร็ว
รัฐบาลไทย-ข่าวทำเนียบรัฐบาล-พิธีเปิดประชุมสุดยอดอาเซียน
วันพุธที่ 6 พฤศจิกายน 2562
พิธีเปิดประชุมสุดยอดอาเซียน
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ และคู่สมรส พร้อมด้วยคุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และนางรักขณา ตัณฑวุฑโฒ รองปลัดกระทรวงศึกษา เข้าร่วมเป็นเกียรติในพิธีเปิดการประชุมสุดยอดอาเซียน ครั้งที่ 35
เมื่อวันอาทิตย์ที่ 3 พฤศจิกายน​ 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ และคู่สมรส พร้อมด้วยคุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และนางรักขณา ตัณฑวุฑโฒ รองปลัดกระทรวงศึกษา เข้าร่วมเป็นเกียรติในพิธีเปิดการประชุมสุดยอดอาเซียน ครั้งที่ 35 ณ อาคาร IMPACT Forum ศูนย์แสดงสินค้าและการประชุม อิมแพค เมืองทองธานี
โดยในพิธีเปิดดังกล่าว พล.อ.ประยุทธ์ จันทร์โอชา นายกรัฐมนตรี ได้กล่าวต้อนรับผู้เข้าร่วมประชุม และเน้นย้ําเกี่ยวกับความร่วมมือในอาเซียน ที่สําเร็จได้ด้วยการเคารพซึ่งกันและกัน ความไว้เนื้อเชื่อใจ และการดําเนินการเพื่อประโยชน์ร่วมกันบนพื้นฐานของหลักการของอาเซียนโดยไม่ทิ้งใครไว้ข้างหลัง
อนึ่ง ในโอกาสที่ประเทศไทยเป็นประธานอาเซียน กระทรวงศึกษาธิการไทยได้ร่วมมือกับประเทศสมาชิกอาเซียน เสนอเอกสารผลลัพธ์เพื่อให้การรับรอง ปฏิญญากรุงเทพฯ ว่าด้วยการเสริมสร้างความเป็นหุ้นส่วนทางการศึกษา เพื่อบรรลุเป้าหมายตามวาระการพัฒนาที่ยั่งยืน ค.ศ. 2030 ในอาเซียน (Bangkok Declaration on Advancing Partnership in Education for 2030 Agenda for Sustainable Development in ASEAN) และรับทราบ แผนปฏิบัติการระดับภูมิภาค เพื่อขับเคลื่อนการดําเนินงานตามปฏิญญาอาเซียนว่าด้วยการเสริมสร้างความเข้มแข็งให้แก่เด็กและเยาวชนที่ตกหล่น (Regional Action Plan for the Implementation of the ASEAN Declaration on Strengthening Education for Out-of-School Children and Youth) ซึ่งเอกสารทั้งสองเป็นเอกสารที่ยืนยันเจตนารมย์ร่วมกันของอาเซียน ในการให้ความสําคัญกับการศึกษา และยกระดับความร่วมมือเพื่อบรรลุซึ่งเป้าหมายการพัฒนาที่ยั่งยืน โดยไม่ทิ้งใครไว้ข้างหลัง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์​ สร.: รายงาน
ขอบคุณข้อมูล: สํานักความสัมพันธ์​ต่างประเทศ​ สป.
รัฐบาลไทย-ข่าวทำเนียบรัฐบาล-กรมการขนส่งทางบก ประกาศ ระงับการเดินรถโดยสารสาธารณะเป็นการชั่วคราว ตามประกาศสถานการณ์ฉุกเฉินในทุกท้องที่ทั่วราชอาณาจักร (ฉบับที่ 2)  [กระทรวงคมนาคม]
วันอาทิตย์ที่ 17 พฤษภาคม 2563
กรมการขนส่งทางบก ประกาศ ระงับการเดินรถโดยสารสาธารณะเป็นการชั่วคราว ตามประกาศสถานการณ์ฉุกเฉินในทุกท้องที่ทั่วราชอาณาจักร (ฉบับที่ 2)  [กระทรวงคมนาคม]
กรมการขนส่งทางบก ประกาศ ระงับการเดินรถโดยสารสาธารณะเป็นการชั่วคราว ตามประกาศสถานการณ์ฉุกเฉินในทุกท้องที่ทั่วราชอาณาจักร (ฉบับที่ 2)
คําสั่งกรมการขนส่งทางบก เรื่อง ระงับการเดินรถโดยสารสาธารณะเป็นการชั่วคราว ตามประกาศสถานการณ์ฉุกเฉินในทุกท้องที่ทั่วราชอาณาจักร (ฉบับที่ 2)
ตามที่มีประกาศข้อกําหนดออกความตามมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 7) ผ่อนคลายการห้ามบุคคลทั่วราชอาณาจักรออกนอกเคหสถาน ระหว่างเวลา 23.00 - 04.00 น. มีผลตั้งแต่วันที่ 17 พฤษภาคม 2563 เป็นต้นไป
กรมการขนส่งทางบก จึงได้ออกคําสั่งกรมการขนส่งทางบกฯ ดังกล่าว เพื่อผ่อนปรนระยะเวลาห้ามรถโดยสารสาธารณะวิ่งให้บริการให้สอดคล้องตามข้อกําหนดฯ โดยให้หยุดให้บริการในช่วงเวลา 23.00 น. จนถึง 04.00 น. ของวันรุ่งขึ้น ตามประกาศข้อกําหนด ห้ามบุคคลออกนอกเคหสถาน ตั้งแต่วันที่ 17 พฤษภาคม 2563 เป็นต้นไป
ทั้งนี้ ผู้ประกอบการต้องพิจารณาการเดินรถให้ผู้โดยสารและผู้ประจํารถสามารถกลับถึงที่พักหรือจุดหมายได้ก่อนเวลาตามประกาศข้อกําหนดห้ามบุคคลออกนอกเคหสถาน
รัฐบาลไทย-ข่าวทำเนียบรัฐบาล-กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 83 – 84 เพื่อพัฒนาศักยภาพและเสริมสร้างความรู้ และเทคนิคด้านการบริหารงาน
วันศุกร์ที่ 26 มกราคม 2561
กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 83 – 84 เพื่อพัฒนาศักยภาพและเสริมสร้างความรู้ และเทคนิคด้านการบริหารงาน
กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 83 – 84 เพื่อพัฒนาศักยภาพและเสริมสร้างความรู้ความเข้าใจและเทคนิคด้านการบริหารงาน รวมทั้งเสริมสร้างคุณลักษณะการเป็นผู้นําการเปลี่ยนแปลง
นายนายพีรพันธ์ คอทอง ผู้ช่วยปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 83 ณ โรงแรมมารวยการ์เด้นส์ ว่า ปัจจุบันสังคมมีการเปลี่ยนแปลง ผู้บริหารในทุกภาคส่วนและทุกองค์กรจะต้องเป็นผู้นําในการปรับตัวขององค์กร เพื่อสร้างความคุ้นเคยจะส่งผลต่อการปฏิบัติราชการ ซึ่งภาคราชการจําเป็นต้องดําเนินการอย่างมีเป้าหมายและแผนงานที่ชัดเจน และพัฒนาเป็นผู้ที่สามารถปฏิบัติงานได้อย่างมีประสิทธิภาพ โดยคํานึงถึงประโยชน์ในการบริหาร การปฏิบัติงานและให้ความสําคัญกับการกําหนดทิศทางการพัฒนาสู่การเปลี่ยนแปลงประเทศ นําไปสู่ความมั่นคงที่ยั่งยืน ดังนั้นจึงจัดให้มีการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 83 ขึ้น ระหว่างเดือนมกราคม – มีนาคม 2561 วัตถุประสงค์เพื่อให้ผู้เข้ารับการฝึกอบรมพัฒนาและเสริมสร้างความรู้ความเข้าใจในหลักการและเทคนิคด้านการบริหารการพัฒนาแนวคิดและวิสัยทัศน์ เพิ่มทักษะการสร้างแรงจูงใจและพัฒนาประสิทธิภาพของทีมงานและองค์กรได้ เข้าใจในกระบวนการสร้างเครือข่ายและระบบพันธมิตร และมีพฤติกรรมที่สามารถสะท้อนคุณภาพที่เป็นแบบอย่างที่ดีแก่ผู้ปฏิบัติงาน รวมทั้งสามารถถ่ายทอดนโยบายจากระดับสูงไปสู่ระดับปฏิบัติการในหน่วยงานที่รับผิดชอบได้อย่างถูกต้อง พร้อมกับบริหารการเปลี่ยนแปลงบริหารงานได้อย่างมืออาชีพ เพื่อประโยชน์ในการพัฒนาตนเอง และของหน่วยงานในการพัฒนาคุณภาพของบุคลากรอย่างมีประสิทธิภาพ โดยมีผู้เข้าร่วมฝึกอบรมประกอบด้วย ข้าราชการในสังกัดกระทรวงเกษตรและสหกรณ์ ตําแหน่งประเภทวิชาการระดับชํานาญการ ไม่น้อยกว่า 4 ปี พนักงานรัฐวิสาหกิจที่ดํารงตําแหน่งระดับ 7 หรือเทียบเท่า รวม 120 คน
“การฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง มีเป้าหมายหลักเพื่อมุ่งเน้นการพัฒนาให้มีสะภาวะผู้นําที่มีความรู้ ความสามารถ และทักษะในการบริหารอย่างถูกต้อง เหมาะสม สําหรับการก้าวไปสู่ผู้บริหารในระดับนโยบาย สามารถขับเคลื่อนนโยบาย ยุทธศาสตร์ สร้างการเปลี่ยนแปลงให้เกิดขึ้นในหน่วยงาน ยกระดับองค์กรเพื่อให้การบริหารราชการอย่างมีประสิทธิภาพ และนําประเทศไปสู่ความก้าวหน้าระดับสากล ทั้งในปัจจุบันและอนาคต โดยการดําเนินการจัดฝึกอบรมดังกล่าวผู้เข้ารับการฝึกอบรมได้เรียนรู้และพัฒนาตนเอง และมีส่วนร่วมในการพัฒนาผู้อื่นตามบทบาทหน้าที่ทางการบริหารและการมีภาวะผู้นําในด้านต่าง ๆ” นายสุรพงษ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการแก้ไขปัญหาสถานะบุคคลในพื้นที่ชายแดนภาคใต้
วันพฤหัสบดีที่ 6 กรกฎาคม 2560
“ยุติธรรม” หารือแนวทางการแก้ไขปัญหาสถานะบุคคลในพื้นที่ชายแดนภาคใต้
นายธวัชชัย ไทยเขียว รองปลัดกระทรวงยุติธรรม เป็นประธานการประชุมการแก้ไขปัญหาสถานะบุคคลในพื้นที่ชายแดนภาคใต้
เมื่อวันพฤหัสบดีที่ ๖ กรกฎาคม ๒๕๖๐ เวลา ๐๙.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมการแก้ไขปัญหาสถานะบุคคลในพื้นที่ชายแดนภาคใต้
เพื่อหารือในประเด็นการแก้ไขปัญหาประชาชนในพื้นที่ ๓ จังหวัดชายแดนภาคใต้
ไม่มีสถานะทางบุคคล ซึ่งส่งผลกระทบต่อการเข้าถึงสิทธิประโยชน์ และสวัสดิการจากภาครัฐ
ทั้งนี้ ที่ประชุมมีข้อเสนอแนะต่อการดําเนินการดังกล่าว
โดยขอให้กระทรวงยุติธรรมสํารวจบุคคลไร้สถานะทางทะเบียนราษฎร์
และผลกระทบที่เกิดขึ้นจากการไม่มีสถานะทางบุคคลของประชาชนในพื้นที่ชายแดนภาคใต้
เพื่อนําเสนอข้อมูลดังกล่าวในระดับนโยบายให้นําไปสู่การกําหนดทิศทาง
และขับเคลื่อนการแก้ไขปัญหาสถานะบุคคลในพื้นที่ชายแดนภาคใต้อย่างเป็นรูปธรรมต่อไป
โดยมีผู้แทนหน่วยงานที่เกี่ยวข้อง อาทิ สํานักงานสภาความมั่นคงแห่งชาติ
สํานักงานกองทุนสนับสนุนการสร้างเสริมสุขภาพ
สํานักงานส่งเสริมการศึกษานอกระบบและการศึกษาตามอัธยาศัย สมาคมวางแผนครอบครัวแห่งประเทศไทย
กรมคุ้มครองสิทธิและเสรีภาพ สถาบันนิติวิทยาศาสตร์ เป็นต้น เข้าร่วมฯ
ณ ห้องประชุมสํานักนโยบายและยุทธศาสตร์ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รมว.ดิจิทัลฯ สนับสนุนกัมพูชาใช้เทคโนโลยีดิจิทัลเพิ่มประสิทธิภาพด้านไปรษณีย์
วันอังคารที่ 22 พฤษภาคม 2561
รมว.ดิจิทัลฯ สนับสนุนกัมพูชาใช้เทคโนโลยีดิจิทัลเพิ่มประสิทธิภาพด้านไปรษณีย์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ Mr. EK Vandy ตําแหน่ง Secretary of State กระทรวงไปรษณีย์และโทรคมนาคมแห่งราชอาณาจักรกัมพูชา พร้อมด้วยคณะผู้แทนจากกระทรวงไปรษณีย์ฯ โดยรัฐมนตรีว่าการกระทรวงดิจิทัลฯ กล่าวถึงความสัมพันธ์อันดีระหว่างไทยกับกัมพูชาที่มีมาอย่างยาวนาน ซึ่งไทยมีความยินดีที่จะให้การสนับสนุนความร่วมมือในด้านไปรษณีย์และด้านดิจิทัลระหว่างสองประเทศ ทั้งในกรอบ ACMECS อาเซียน และระดับทวิภาคี พร้อมให้ข้อมูลว่า กิจการไปรษณีย์ของไทยและเทคโนโลยีดิจิทัลมีความสัมพันธ์และสนับสนุนซึ่งกันและกันอย่างใกล้ชิด โดยได้มีการใช้เทคโนโลยีดิจิทัลเพื่อเพิ่มประสิทธิภาพในการให้บริการแก่ประชาชน และได้มีการพัฒนาให้กิจการไปรษณีย์ซึ่งมีเครือข่ายครอบคลุมทั่วประเทศเข้ามาสนับสนุนการพัฒนาเศรษฐกิจดิจิทัลในด้าน e-Commerce เช่น การรับเงิน การจ่ายเงิน และการรับส่งสินค้า นอกจากนี้ ได้ขอให้ฝ่ายกัมพูชาเข้ามามีส่วนร่วมและสนับสนุนโครงการพัฒนาโครงข่ายเคเบิลใต้น้ําของไทย (ซึ่งจะผ่านกัมพูชาไปยังฮ่องกง) และได้เชิญกัมพูชาเข้าร่วมการพัฒนาบุคลากรด้าน Cybersecurity ในศูนย์ ASEAN-Japan Capacity Building Center ที่ประเทศไทยได้รับคัดเลือกจากอาเซียนให้จัดตั้งศูนย์ดังกล่าวเมื่อเร็วๆ นี้ โดยฝ่ายกัมพูชาได้แสดงความขอบคุณและยินดีสนับสนุนให้เกิดความร่วมมือดังกล่าวกับฝ่ายไทยต่อไป เมื่อวันที่ 17 พฤษภาคม 2561 ณ โรงแรมสยามเคมปินสกี้ ถนนพระราม 1 เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-ทส. ลงพื้นที่ร่วมตรวจติดตามการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืน : พื้นที่จังหวัดน่าน
วันพฤหัสบดีที่ 13 กุมภาพันธ์ 2563
ทส. ลงพื้นที่ร่วมตรวจติดตามการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืน : พื้นที่จังหวัดน่าน
ทส. ลงพื้นที่ร่วมตรวจติดตามการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืน : พื้นที่จังหวัดน่าน
ทส. ลงพื้นที่ร่วมตรวจติดตามการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืน : พื้นที่จังหวัดน่าน
วานนี้ (12 กุมภาพันธ์ 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสืออนุญาตให้เข้าทําประโยชน์หรืออยู่อาศัยในพื้นที่ป่าสงวนแห่งชาติ ภายใต้โครงการจัดที่ดินทํากินให้ชุมชนตามนโยบายรัฐบาลของคณะกรรมการนโยบายที่ดินแห่งชาติ (คทช.) ให้แก่ผู้ว่าราชการจังหวัดน่าน พร้อมทั้งมอบเอกสารโครงการจัดระเบียบการใช้ที่ดินป่าไม้ให้ชุมชน ภายใต้คณะกรรมการนโยบายที่ดินแห่งชาติ คทช. ให้แก่ผู้แทนชุมชนในพื้นที่จังหวัดน่าน จํานวน 5 ราย ได้แก่ บ้านหาดเค็ด บ้านเมืองหลวง บ้านราษฎร์สามัคคี บ้านเมืองจังเหนือ และบ้านเมืองจังใหม่พัฒนา โดยมี พลเอก ประยุทธ จันทร์โอชา นายกรัฐมนตรี เป็นสักขีพยาน ในโอกาสลงพื้นที่ตรวจติดตามการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืน : พื้นที่จังหวัดน่าน และมอบโฉนดที่ดินให้แก่เกษตรกรสมาชิกกองทุนฟื้นฟูและพัฒนาเกษตรกร พร้อมทั้งชูโมเดล NAN Sandbox จัดสรรที่ดินทํากินและแก้ปัญหาป่าต้นน้ําน่าน ณ หอประชุมศูนย์ราชการจังหวัดน่าน
ในการลงพื้นที่ครั้งนี้ นายกรัฐมนตรี ได้กล่าวชื่นชมการดําเนินงานในการจัดการทรัพยากรธรรมชาติและสิ่งแวดล้อมอย่างยั่งยืน พื้นที่จังหวัดน่าน (Nan SandBox) ในรูปแบบประชารัฐ โดยความร่วมมือของกระทรวงทรัพยากรธรรมชาติและสิ่งแวดล้อม ภาคประชาชน และภาคประชาสังคม เพื่อช่วยแก้ไขปัญหาทรัพยากรธรรมชาติ ทั้งการจัดการที่ดินให้มีความสมดุล เพื่อให้เกิดประโยชน์กับประชาชนทั้งในเรื่องการประกอบอาชีพ การอยู่อาศัยในชีวิตประจําวันได้อย่างปกติ โดยไม่ทําลายธรรมชาติในพื้นที่ป่าของจังหวัด และการอนุรักษ์ป่าไม้อย่างยั่งยืน พร้อมทั้งเน้นย้ําเรื่องไฟป่า การเผาในที่โล่ง โดยทุกคนต้องช่วยกันแก้ปัญหาและหาวิธีการป้องกันที่จะมีผลในระยะยาว เช่น การปลูกป่า การสร้างความชุ่มชื้น และการสร้างแนวป้องกันไฟ เป็นต้น
ภาพ , ปม.
รัฐบาลไทย-ข่าวทำเนียบรัฐบาล-กรมการขนส่งทางบกจัดสัมมนาหัวข้อ Land Connectivity Agreement สร้างความเข้าใจเกี่ยวกับความตกลงการขนส่งสินค้าทางถนนระหว่างประเทศในอาเซียน
วันศุกร์ที่ 16 มิถุนายน 2560
กรมการขนส่งทางบกจัดสัมมนาหัวข้อ Land Connectivity Agreement สร้างความเข้าใจเกี่ยวกับความตกลงการขนส่งสินค้าทางถนนระหว่างประเทศในอาเซียน
นายกมล บูรณพงศ์ รองอธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้จัดสัมมนาหัวข้อ “Land Connectivity Agreement”
ในงานมหกรรม Thailand International TRUCK SHOW 2017 เมื่อวันที่ 9 มิถุนายน 2560 ณ ศูนย์แสดงสินค้าและการประชุม อิมแพค เมืองทองธานี เพื่อนําเสนอรายละเอียดความตกลงการขนส่งทางถนนระหว่างประเทศในภาพรวมของการเชื่อมโยงประชาคมเศรษฐกิจอาเซียน นโยบายสนับสนุนการขนส่งสินค้าของประเทศไทย และการบังคับใช้กฎหมายเพื่อการขับขี่ปลอดภัยในอาเซียนให้แก่ผู้ประกอบการขนส่งที่เป็นสมาชิกของสหพันธ์การขนส่งทางรถบรรทุกแห่งอาเซียน ตัวแทนภาครัฐของกลุ่มประเทศอาเซียน และผู้ประกอบการขนส่งทางถนนที่มีความประสงค์จะสร้างพันธมิตรคู่ค้าในอาเซียน
การสัมมนาดังกล่าวมีวัตถุประสงค์เพื่อเสริมสร้างระบบการขนส่งในภูมิภาคอาเซียน เน้นเชื่อมโยงการขนส่งหลายรูปแบบ และส่งเสริมการเคลื่อนย้ายสินค้าแบบไร้พรมแดน โดยจัดทํากรอบความตกลงที่สําคัญ 3 ฉบับ ประกอบด้วย กรอบความตกลงอาเซียนว่าด้วยการอํานวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods in Transit : AFAFGIT) กรอบความตกลงอาเซียนว่าด้วยการขนส่งหลายรูปแบบ (ASEAN Framework Agreement on Multimodal Transport : AFAMT) และกรอบความตกลงอาเซียนว่าด้วยการอํานวยความสะดวกในการขนส่งข้ามแดน (ASEAN Framework Agreement on the Facilitation of Inter-State Transport : AFAFIST) เพื่อลดขั้นตอนด้านการค้าและการขนส่งให้มีความสะดวก และจัดทําแนวทางและข้อกําหนดร่วมกันในการขนส่งสินค้าผ่านด่าน พร้อมทั้งส่งเสริมการใช้เทคโนโลยีสารสนเทศในการขนส่งสินค้าแบบไร้พรมแดน และสนับสนุนการดําเนินการของเขตการค้าเสรีอาเซียน (AFTA)
ขบ. ได้ดําเนินโครงการพัฒนาศักยภาพผู้ประกอบการขนส่งสินค้าทางถนน เพื่อรองรับการเปิดเสรีประชาคมเศรษฐกิจอาเซียน ตั้งแต่ปี 2555 โดยสร้างเครือข่ายการขนส่งสินค้าทางถนนในกลุ่มประเทศอาเซียนและพื้นที่ต่อเนื่อง พัฒนาเครือข่ายและส่งเสริมการประกอบธุรกิจขนส่งในภูมิภาคให้มีประสิทธิภาพ ปลอดภัย และน่าเชื่อถือ รวมถึงจัดประชุมเพื่อพัฒนาความร่วมมือระหว่างองค์กรภาครัฐ จัดสัมมนาผู้ประกอบการขนส่งในประเทศเพื่อนบ้าน และการสร้างพันธมิตรทางการค้า พร้อมทั้งจับคู่พันธมิตรคู่ค้า (Business Matching) ทําให้เกิดการรวมกลุ่มของผู้ประกอบการและการแลกเปลี่ยนความรู้ด้านกฎระเบียบต่าง ๆ ที่เกี่ยวข้องกับการประกอบการขนส่งสินค้าทางถนนในแต่ละประเทศ ควบคู่กับการพัฒนาศักยภาพผู้ประกอบการตามมาตรฐานบริการขนส่งด้วยรถบรรทุก (Q Mark) เพื่อยกระดับผู้ประกอบการขนส่งไทย และเพิ่มขีดความสามารถการแข่งขันของประเทศ
รัฐบาลไทย-ข่าวทำเนียบรัฐบาล-รองนายกรัฐมนตรี รับฟังปัญหาโทรทัศน์ระบบดิจิทัล
วันเสาร์ที่ 1 กันยายน 2561
รองนายกรัฐมนตรี รับฟังปัญหาโทรทัศน์ระบบดิจิทัล
รองนายกรัฐมนตรี รับฟังปัญหาโทรทัศน์ระบบดิจิทัล
เมื่อเวลา​ 16.30​ น.วันที่​ 31 สิงหาคม​ 2561 ที่ห้อง​ 301 ตึกกองบัญชาการ​ 1​ ทําเนียบรัฐบาล​ พลอากาศเอก​ ประจิน​ จั่นตอง​ รองนายกรัฐมนตรีและรัฐมนตรีว่าการกระทรวงยุติธรรม​ ได้ให้การต้อนรับ​ นายสุภาพ คลี่หลาย​ นายกสมาคมโทรทัศน์ระบบดิจิทัล​ (ประเทศไทย)​ พร้อมด้วยคณะกรรมการสมาคมฯ ที่ได้ขอเข้าพบ​ เพื่อขอคําปรึกษาและให้ข้อมูลเกี่ยวกับปัญหาของอุตสาหกรรมโทรทัศน์ระบบดิจิทัล​ ในฐานะตัวแทนผู้ประกอบกิจการโทรทัศน์ระบบดิจิทัลรายต่าง​ ๆ​ เพื่อให้การจัดทําและการดําเนินการตามแผนและยุทธศาสตร์ต่าง​ ๆ​ เกี่ยวกับด้านสื่อสารมวลชนและเทคโนโลยีสารสนเทศเป็นไปอย่างครบถ้วนและสามารถแก้ไขปัญหาในระบบอุตสาหกรรมโทรทัศน์ระบบดิจิทัลและสื่อมวลชนในแบบต่าง​ ๆ​ ได้อย่างบูรณาการและมีประสิทธิภาพ
ในการเข้าพบหารือครั้งนี้ได้มีผู้แทนคณะกรรมการกิจการกระจายเสียงและกิจการโทรทัศน์​ และกิจการโทรคมนาคมแห่งชาติ​ (กสทช.)​ นําโดย​ ดร.ภักดี​ มะนะเวศ รองเลขาธิการ​ กสทช.สายงานกิจการกระจายเสียงและโทรทัศน์​ เข้ารับฟังและปรึกษาหารือด้วย
ทั้งนี้รองนายกรัฐมนตรีและรัฐมนตรีว่าการกระทรวงยุติธรรม​ ได้ขอให้ผู้แทนสมาคมโทรทัศน์ระบบดิจิทัล​ (ประเทศไทย)​ ได้กล่าวถึงปัญหาและสิ่งที่อยากให้รัฐบาลพิจารณา​ รวมทั้งได้ขอให้ผู้แทน​ กสทช.ได้ชี้แจงถึงแนวทางในการแก้ไขปัญหาและการช่วยเหลือผู้​ ประกอบการที่ได้ดําเนินการมาแล้ว​ และที่กําลังดําเนินการอยู่ในขณะนี้​ โดยรองนายกรัฐมนตรีและรัฐมนตรีว่าการกระทรวงยุติธรรม​ ได้กล่าวว่าปัญหาของผู้ประกอบการระบบโทรทัศน์ดิจิทัล​ รัฐบาลรับฟังมาโดยตลอดและไม่ได้นิ่งนอนใจในการที่จะช่วยเหลือแก้ปัญหา​ ซึ่งจากการที่ได้เดินทางมาหารือกันในครั้งนี้ขอให้ทุกฝ่ายได้ไปจัดเตรียมข้อมูลเพื่อที่จะได้มาประชุมร่วมกันอย่างเป็นทางการต่อไป​ โดยอยากให้การแก้ไขปัญหาที่จะร่วมกันดําเนินการต่อไปอยู่บนหลักการที่ว่า​ ทุกฝ่ายต้องได้ประโยชน์ทั้งประชาชน​ (ผู้ชม)​ และเอกชน​ (ผู้ประกอบการ)
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)